**Mesto Vrútky**

**Predkladacia správa**

Určené:

***na zasadnutie Mestskej rady dňa 6.5.2020 a na zasadnutie Mestského zastupiteľstva vo Vrútkach dňa 12.5.2020***

Názov materiálu:

**Správa o zrealizovaných projektoch a predkladaných žiadostiach o spolufinancovaní z fondov EÚ za rok 2019 a na rok 2020**

**Dôvodová správa**

***Zoznam realizovaných projektov v roku 2019:***

***Rekonštrukcia telocvične Hany Zelinovej***

**Výzva Ministerstva školstva, vedy, výskumu a športu SR**

Rozpočet projektu: 144 890

Spoluúčasť: 20% **Suma: 28 978 €**

**Stav: Projekt ukončuje svoju realizáciu, pred podaním vyúčtovania**

Poznámka: Odsúhlasená suma na celkovú modernizáciu je v sume 340 341 €

***Podpora rozvoja športu – nákup športových pomôcok***

**Výzva Úradu vlády SR**

Rozpočet projektu: 3 897 €

Spoluúčasť: **Suma: 397 €**

**Stav: Projekt zrealizovaný, podané vyúčtovanie projektu**

***Spojila nás Košicko - bohumínska železnica***

**Operačný program: Interreg V-A Slovenská republika - Česká republika 2014 – 2020**

Rozpočet projektu: 43 241 €

Spoluúčasť: **Suma: 9 081 €**

**Stav: Projekt sa priebežne realizuje (stavebné práce ukončené) s výnimkami z dôvodu COVID-19 (cezhraničné návštevy)**

**Neschválené projekty:**

***Rozšírenie kamerového systému v meste Vrútky***

**Výzva Rady vlády SR**

Rozpočet projektu: 29 886 €

Spoluúčasť: 5% **Suma:** 1 494 €

**Stav:** Neschválená žiadosť

***Bezpečné priechody pre chodcov vo Vrútkach***

**Výzva Prezídia PZ, z rozpočtovej kapitoly Ministerstva vnútra SR**

Rozpočet projektu: 24 000 €

Spoluúčasť: 5% **Suma:** 1 200 €

**Stav:** Neschválená žiadosť

***Nákup multifunkčného komunálneho vozidla***

**Výzva z Envirofondu**

Rozpočet projektu:: 193 800 €

Spoluúčasť: 5% **Suma:** 9 690 €

**Stav:** Neschválená žiadosť

***Budovanie verejne prístupnej elektrickej nabíjacej stanice***

**Výzva Ministerstva hospodárstva SR**

Rozpočet projektu: 5 275 €

Spoluúčasť: 5% **Suma:** 275 €

**Stav:** Neschválená žiadosť

***Rozšírenie vodovodu, Ul. Karvaša – Blahovca***

**Výzva z Envirofondu**

Rozpočet projektu: 249 489 €

Spoluúčasť:  **Suma:** 49 489 €

**Stav:** Neschválená žiadosť

***Projekty, ktoré budú realizované v roku 2020:***

***Prístavba a stavebné úpravy hasičskej zbrojnice vo Vrútkach***

**Výzva Prezídia HaZZ, z kapitoly Ministerstva vnútra SR)**

Rozpočet projektu: 29 886 €

Spoluúčasť: 5% **Suma: 1 494 €**

**Stav: Schválená žiadosť, pred podpisom zmluvy**

***Solárna príprava teplej vody na futbalovom štadióne vo Vrútkach, Partizánska 42, Vrútky***

**Výzva Slovenského futbalového zväzu**

Rozpočet projektu: 13 334 €

Spoluúčasť: **Suma: 3334 €**

**Stav: Schválená žiadosť, pred podpisom zmluvy**

***Za spoločným kultúrnym dedičstvom dvoch železničných miest***

**Operačný program: Interreg V-A Poľsko – Slovensko 2014 - 2020**

Rozpočet projektu za Mesto Vrútky: 48 319 €

Spoluúčasť: 5% **Suma: 2 456 €**

**Stav: Schválená žiadosť, pred podpisom zmluvy**

***Cyklotrasa Martin – Vrútky***

**Operačný program:Integrovaný regionálny operačný program**

Rozpočet projektu: 66 245 €

Spoluúčasť: 5%, náklady súvisiace s podaním žiadosti o NFP: 2 584 €

**Stav: Zmluva podpísaná, realizácia projektu do 01/2021**

***Pokrytie verejných priestranstiev WIFI internetom v meste Vrútky***

**Operačný program: Integrovaná infraštruktúra 2014 -2020**

Rozpočet projektu: 14 690

Spoluúčasť: 5% **Suma: 735 €**

**Stav: Zmluva podpísaná, realizácia projektu do 12/2020**

***Miestna občianska poriadková služba***

**Operačný program: Ľudské zdroje**

Rozpočet projektu: 50 403 €

Spoluúčasť: 5% (jednotlivé ŽoP sú priebežne refundované)

**Stav: Zmluva podpísaná, realizácia projektu do 11/2020**

***Vybudovanie malej ľadovej plochy v meste Vrútky***

**Výzva Slovenského zväzu ľadového hokeja**

Predbežný rozpočet projektu: 249 000 € bez DPH

Spoluúčasť: bude upresnená pred podpisom zmluvy

**Stav: Schválená žiadosť, pred podpisom zmluvy**

**Predkladané žiadosti z fondov EÚ na rok 2020:**

***Výstavba chodníkov a rekonštrukcia miestnych komunikácií vo Vrútkach***

**Operačný program: Ľudské zdroje**

Rozpočet projektu: 383 613 €

Spoluúčasť: 5% **Suma: 19 181 €**

**Stav: Odborné hodnotenie projektu**

**Poznámka: ŽoNFP podaná ešte v r. 2019**

**Cieľ projektu:** Projekt rieši rekonštrukciu a výstavbu miestnych komunikácií v meste Vrútky, v lokalite s prítomnosťou príslušníkov marginalizovanej rómskej komunity. Dôjde k rekonštrukcii mestských komunikácií na Mierovej ulici a časti Ul. Sv. Cyrila a Metoda a výstavbe a rekonštrukcii chodníkov pozdĺž rekonštruovaných úsekov, vrátane výstavby chodníka pri časti komunikácie na Chotárnej ulici a výstavby spevnených plôch pre účely parkovania v blízkosti MŠ na Ul. Sv. Cyrila a Metoda. Vstupy na prechody pre chodcov budú bezbariérové. Vybrané komunikácie boli volené v zmysle zabezpečenia kvalitnejšej dostupnosti príslušníkov MRK ako aj ostatných obyvateľov ku službám a nadväzujú na jestvujúcu infraštruktúru v meste Vrútky.

# *Rozvoj energetických služieb v meste Vrútky*

**Operačný program Kvalita životného prostredia**

Rozpočet projektu: 25 140 €

Spoluúčasť: 5% **Suma: 1 257 €**

**Stav: Odborné hodnotenie projektu**

**Poznámka: ŽoNFP podaná ešte v r. 2019**

# Cieľ projektu: Predmetom projektu je vypracovanie energetického auditu štyroch samostatne stojacich budov tvoriacich spoločne jeden funkčný celok - areál ZŠ Hany Zelinovej vo Vrútkach. Budovy, postavené v 60. rokoch 20. storočia, majú spoločný zdroj tepla a v minulosti neprešli zásadnými rekonštrukčnými ani modernizačnými úpravami zameranými na zvýšenie ich energetickej efektívnosti. V prípade potvrdenia zmysluplnosti uplatnenia garantovanej energetickej služby, čo bude výsledkom zrealizovaného energetického auditu jednotlivých budov, bude projekt riešiť aj projekt garantovanej energetickej služby a prípravu verejného obstarávania vedúcu k výberu poskytovateľa tejto služby.

# 

# *Vypracovanie nízkouhlíkovej stratégie mesta Vrútky*

**Operačný program Kvalita životného prostredia**

Rozpočet projektu: 15 500 €

Spoluúčasť: 5% **Suma: 775 €**

**Stav: Odborné hodnotenie projektu**

**Poznámka: ŽoNFP podaná ešte v r. 2019**

**Cieľ projektu:** Projekt je zameraný na vyhotovenie nízkouhlíkovej stratégie mesta Vrútky. Vypracovaná nízkouhlíková stratégia mesta Vrútky bude slúžiť ako východzí strategický  dokument k projektom zameraným na energetickú efektívnosť a realizáciu opatrení podporujúcich boj proti klimatickým zmenám. Súčasťou stratégie bude analýza využívania rôznych zdrojov energie v meste Vrútky a posúdenie a identifikácia možných nástrojov a opatrení na dosiahnutie čo najvyššej energetickej efektívnosti, vrátane tých, ktoré je možné realizovať formou garantovanej energetickej služby (ďalej len „GES“). Súčasťou dokumentu budú aj Smart City riešenia zamerané aj na inú infraštruktúru a služby na území mesta, ako sú iba budovy a ich zásobovanie energiami, pričom tieto riešenia tiež musia byť navrhované v duchu znižovania uhlíkovej stopy.

Spodná časť formulára

***Infraštruktúra cestovného ruchu v Meste Vrútky***

**Výzva Úradu podpredsedu vlády Slovenskej republiky pre investície a informatizáciu**

Rozpočet projektu: 25 427 €

Spoluúčasť: 10 % **Suma: 2 543 €**

**Stav: Podaná žiadosť**

**Cieľ projektu:** Zvýšenie dostupnosti cykloturistickej infraštruktúry v regióne Turiec formou vybudovania spevnených plôch parkoviska pri oddychovej zóne. Uvedený špecifický cieľ je v súlade s §3, ods. 2 zákona o podpore regionálneho rozvoja, písm. a) komplexné využívanie vnútorného rozvojového potenciálu územia – prírodných, kultúrnych, materiálnych, finančných, ľudských a inštitucionálnych zdrojov

Ďalším cieľom je skvalitnenie podmienok pre rekreáciu a šport v meste Vrútky formou vybudovania street workout ihriska pri oddychovej zóne.

**Poznámka:** Na vybudovanie altánku, ktorý je súčasťou oddychovej zóny bola poskytnutá dotácia vo výške 2000 € zo strany Žilinského samosprávneho kraja v rámci dotácií pre regióny, podprogram Verejný priestor a verejná infraštruktúra.

***Obnova Pamätníka delostrelcom 1. čsl. armádneho zboru***

**Výzva Úradu vlády SR**

Rozpočet projektu: 8 956 €

Spoluúčasť: bez spoluúčasti

**Stav: Podaná žiadosť**

**Cieľ projektu:** Oprava podstavca pamätníka, vyhotovenie slávnostnej plochy, vyhotovenie informačných tabúľ. Najakútnejším problémom pamätníka, ktorý sa nachádza vedľa št. cesty I/18, pri vstupe do Vrútok od Žiliny je jeho podstavec v havarijnom stave. Jedná sa o betónovú konštrukciu obloženú pôvodným kameňom v značnej miere poopadávaným. Nesprávna technická úprava (neexistujúca izolácia základov proti zemnej vlhkosti) vedie k trvalému poškodzovaniu podstavca aj obkladov. Plocha okolo pamätníka nie je spevnená. Predkladaný projekt má za cieľ prinavrátiť estetickú hodnotu ale aj stavebno – konštrukčnú stabilitu a trvanlivosť podstavca, obnovu informačných tabúľ, po ktorých ostali iba stojany a skultúrnenie slávnostnej plochy realizáciou betónovej dlažby.

***Za spoločným sakrálnym dedičstvom prihraničných oblastí***

**Operačný program: Interreg V-A Slovenská republika - Česká republika**

**Obdobie:** 01/2021 -12/2021

Rozpočet projektu: 22 614 €

Spoluúčasť: 5% (v tomto projekte je Mesto Vrútky ako cezhraničný partner, spoluúčasť hradí

žiadateľ Destinační management turistické oblasti Poodří - Moravské Kravařsko, o.p.s.)

**Stav: ŽoNFP je vo fáze odborného posudzovania**

**Systém financovania:** refundácia

**Cieľ projektu:** Prepojenie cirkevnej komunity mladých rodín z turistickej oblasti Poodří s podobnou komunitou vo Vrútkach a pripraviť tak podmienky pre ich vzájomnú spoluprácu v oblasti cirkevnej turistiky. Súčasne vďaka aktivitám projektu dôjde k predstaveniu turistickej oblasti Poodří na území slovenského pohraničia, čo by malo viesť ku zvýšeniu návštevnosti turistickej oblasti Poodří. Hlavnými aktivitami projektu budú: stretnutia cirkevných komunit (pilotážna cesta a infocesta), prednášky a príprava prezentačných a propagačních aktivít.

Dané aktivity prispejú k nadviazaniu fungujúceho partnerstva medzi zapojenými subjektmi, výmenu informacií a skúseností.

Uvedené sumy sú zaokrúhlené na celé EUR.

**Návrh na uznesenie:**

**Mestská rada vo Vrútkach odporúča Mestskému zastupiteľstvu vo Vrútkach**

**zobrať na vedomie:**

Správu o zrealizovaných projektoch a predkladaných žiadostiach o spolufinancovaní z fondov EÚ za rok 2019 a na rok 2020

**Mestské zastupiteľstvo vo Vrútkach**

**berie na vedomie:**

Správu o zrealizovaných projektoch a predkladaných žiadostiach o spolufinancovaní z fondov EÚ za rok 2019 a na rok 2020

Vo Vrútkach, dňa 05.05.2020

# Spracoval: Mgr. Juraj Gorilák, referát športu, cestovného ruchu a projektov

Predkladá: Mgr. Branislav Zacharides, primátor mesta

.................................................. ..................................................

podpis spracovateľa podpis predkladateľa